b'\n_START_ARTICLE_\nAaron Kostner\n_START_PARAGRAPH_\nAaron Kostner (s. 8. hein\xc3\xa4kuuta 1999) on italialainen yhdistetyn hiiht\xc3\xa4j\xc3\xa4.\n_START_SECTION_\nArvokilpailut\n_START_PARAGRAPH_\nEuroopan nuorten olympiafestivaaleilla 2015 Kostner sijoittui 5 kilometrin kilpailussa nelj\xc3\xa4nneksi, 10 kilometrin kilpailussa viidenneksi ja joukkuekilpailussa kuudenneksi. H\xc3\xa4n sijoittui 27:nneksi 10 kilometrin kilpailussa ja 32:nneksi 5 kilometrin kilpailussa ensimm\xc3\xa4isiss\xc3\xa4 nuorten MM-kilpailuissaan Almatyss\xc3\xa4 vuonna 2015. Lillehammerin nuorten olympialaisissa 2016 h\xc3\xa4n sijoittui henkil\xc3\xb6kohtaisessa kilpailussa yhdeks\xc3\xa4nneksi. R\xc3\xa2\xc8\x99novin nuorten MM-kilpailuissa 2016 h\xc3\xa4n sijoittui 5 kilometrin kilpailussa yhdeks\xc3\xa4nneksi ja 10 kilometrin kilpailussa 21:nneksi. Seuraavan vuoden samoissa kilpailuissa Soldier Hollowissa h\xc3\xa4n sijoittui 5 kilometrin kilpailussa 12:nneksi ja 10 kilometrin kilpailussa 14:nneksi. Kanderstegin nuorten MM-kilpailuissa 2018 h\xc3\xa4n sijoittui 5 kilometrin kilpailussa yhdeks\xc3\xa4nneksi ja 10 kilometrin kilpailussa yhdenneksitoista. _NEWLINE_Ensimm\xc3\xa4isiss\xc3\xa4 aikuisten arvokilpailuissaan Pyeongchangin olympialaisissa 2018 h\xc3\xa4n sijoittui normaalim\xc3\xa4en Gundersen-kilpailussa 37:nneksi ja suurm\xc3\xa4en Gundersen-kilpailussa 44:nneksi. Lahden nuorten MM-kilpailuissa 2019 Kostner sijoittui 10 kilometrin kilpailussa nelj\xc3\xa4nneksi ja 5 kilometrin kilpailussa kuudenneksi. Ensimm\xc3\xa4isiss\xc3\xa4 aikuisten MM-kilpailuissaan Seefeldin MM-kilpailuissa 2019 Kostner sijoittui parisprintiss\xc3\xa4 viidenneksi ja suurm\xc3\xa4en Gundersen-kilpailussa 13:nneksi.\n_START_SECTION_\nMaailmancup\n_START_PARAGRAPH_\nKostner kilpaili Yhdistetyn maailmancupissa ensimm\xc3\xa4isen kerran Ramsaussa joulukuussa 2017 sijoittuen 47:nneksi ja 49:nneksi. H\xc3\xa4n p\xc3\xa4\xc3\xa4si ensimm\xc3\xa4ist\xc3\xa4 kertaa 40 parhaan joukkuoon oltuaan 36:s Val di Fiemmess\xc3\xa4 tammikuussa 2019. Ensimm\xc3\xa4iset pisteens\xc3\xa4 h\xc3\xa4n saavutti Lahdessa helmikuussa 2019 oltuaan 22:s. Maailmancupin joukkuekilpailussa h\xc3\xa4n on ollut parhaimmillaan kuudes Chaux-Neuvessa tammikuussa 2018.\n_START_SECTION_\nMuut kilpailut\n_START_PARAGRAPH_\nKostner kilpaili Yhdistetyn Continental Cupissa ensimm\xc3\xa4isen kerran Eisenerziss\xc3\xa4 helmikuussa 2017, ja sijoittui 16:nneksi ja 19:nneksi. Enismm\xc3\xa4ist\xc3\xa4 kertaa kymmenen joukkoon h\xc3\xa4n sijoittui Steamboat Springsiss\xc3\xa4 joulukuussa 2018 oltuaan yhdeks\xc3\xa4s. Parhaimmillaan h\xc3\xa4n on sijoittunut nelj\xc3\xa4nneksi Park Cityss\xc3\xa4 joulukussa 2018 ja Klingenthalissa tammikuussa 2019._NEWLINE_Yhdistetyn kes\xc3\xa4-GP:ss\xc3\xa4 Kostner on sijoittunut parhaimmillaan 23:nneksi Planicassa syyskussa 2018.'